MISERABLES-V-WEB	Que son dies lugubres; pr’amor que i a tostemp, en aguesta madeisha deméncia, un cèrt grad de dret; que i a quauquarren de suicidi en aguest düèl, e aguestes paraules, que se considèren autrestantes injúries, mendicant, mainadalha, oclocràcia, populaça, pròven, ai!, mèsalèu era culpa des que regnen qu’era des que patissen; mèsalèu era culpa des privilegiadi qu’era des deseretadi.